hotchpotch/miracl-hf-unified huggingface dataset:
अन्तर्राष्ट्रीय अन्तरिक्ष स्टेशन
अन्तर्राष्ट्रीय अन्तरिक्ष स्टेशन या इंटरनेशनल स्पेस स्टेशन (संक्षेप में आईएसएस, अंग्रेज़ी: "International Space Station" "इंटर्नेश्नल् स्पेस् स्टेशन्", ISS) बाहरी अन्तरिक्ष में अनुसंधान सुविधा या शोध स्थल है जिसे पृथ्वी की निकटवर्ती कक्षा में स्थापित किया है। इस परियोजना का आरंभ १९९८ में हुआ था और यह २०११ तक बन कर तैयार होगा। वर्तमान समय तक आईएसएस अब तक बनाया गया सबसे बड़ा मानव निर्मित उपग्रह होगा। आईएसएस कार्यक्रम विश्व की कई स्पेस एजेंसियों का संयुक्त उपक्रम है। इसे बनाने में संयुक्त राज्य की नासा के साथ रूस की रशियन फेडरल स्पेस एजेंसी (आरकेए), जापान एयरोस्पेस एक्सप्लोरेशन एजेंसी (जेएएक्सए), कनाडा की कनेडियन स्पेस एजेंसी (सीएसए) और यूरोपीय देशों की संयुक्त यूरोपीयन स्पेस एजेंसी (ईएसए) काम कर रही हैं। इनके अतिरिक्त ब्राजीलियन स्पेस एजेंसी (एईबी) भी कुछ अनुबंधों के साथ नासा के साथ कार्यरत है। इसी तरह इटालियन स्पेस एजेंसी (एएसआई) भी कुछ अलग अनुबंधों के साथ कार्यरत है।
पृथ्वी की निचली कक्षा में स्थापित होने के बाद आईएसएस को नंगी आंखों से देखा जा सकेगा। यह पृथ्वी से करीब ३५० किलोमीटर ऊपर औसतन २७,७२४ किलोमीटर प्रतिघंटा की रफ्तार से परिक्रमा करेगा और प्रतिदिन १५.७ चक्कर पूरे करेगा। पिछले आईएसएस में, जिसे नवंबर २००० में कक्षा में स्थापित किया गया था, के बाद से उसमें लगातार मानवीय उपस्थिति बनी हुई है। वर्तमान समय में इसमें तीन व्यक्तियों का स्थान है। भविष्य में इसमें छह व्यक्तियों के रहने लायक जगह बनेगी। अंतरराष्ट्रीय स्पेस स्टेशन अंतरिक्ष में स्थित एक वेधशाला के तौर पर कार्य करता है। अन्य अंतरिक्ष यानों के मुकाबले इसके कई फायदे हैं जिसमें इसमें रहने वाले एस्ट्रोनॉट्स को अधिक समय तक अंतरिक्ष में रहकर काम करने का मौका मिलता है।
अमी चन्द
अमी चन्द () फिजी के भारतीय मूल के एक राजनेता हैं। उन्होने फिजी के १९९९ के आम चुनाव में 'बा पश्चिम' नामक चुनाव क्षेत्र से चुनाव जीता था। यह सीट फिजी के उन १९ सीटों में से है जो फिजी के भारतीय मूल के लोगों के लिए आरक्षित हैं।
बुड्ढा मिल गया (1971 फ़िल्म)
बुड्ढा मिल गया 1971 में बनी हिन्दी भाषा की फिल्म है। यह एक सस्पैंस फ़िल्म थी। अजय (नवीन निश्चल) और भोला (देवेन वर्मा) नौकरी की तलाश में दो दोस्त हैं। एक दिन अख़बार में वे एक ग़ुमशुदा व्यक्ति की तलाश का इश्तिहार पढ़ते हैं जिसमें उस व्यक्ति की करोड़ों की जायदाद का ज़िक्र है। उनको वह व्यक्ति (ओम प्रकाश) मुंबई के हॅन्गिंग गार्डन में मिल जाता है और दोनों दोस्त उसको अपना चाचा बनाकर अपने किराये के घर में ले आते हैं जिसका किराया भी वे अदा नहीं कर पा रहे हैं। यह बुड्ढा गिरधारी लाल अजय की दोस्त दीपा (अर्चना) पर ज़्यादा ही मेहरबान होने लगता है। इधर अजय और भोला गिरधारी लाल को वापस पहुँचाकर अमीर बनने की जुगत में लगे होते हैं और उधर गिरधारी लाल के व्यवसाय के पुराने साथी एक के बाद एक मारे जा रहे होते हैं और शक़ की सूई इन बेचारे दो दोस्तों पर पड़ रही होती है। हर वारदात के बाद गिरधारी लाल "आयो कहाँ से घनश्याम" गीत गाता हुआ देखा जाता है। दोनों दोस्तों का यह मानना है कि ये सारी हत्याएँ या तो गिरधारी लाल ख़ुद कर रहा है या किसी से करवा रहा है और दोनों जासूस बनकर गिरधारी लाल का पीछा करने का मन बना लेते हैं।
इस फ़िल्म में संगीत दिया है राहुल देव बर्मन ने और गीत लिखे हैं मजरुह सुल्तानपुरी ने। इनमें से कुछ गीत अपने ज़माने में काफ़ी मशहूर हुये थे। यह फ़िल्म हिट रही थी।
प्रमोद चन्द
प्रमोद चन्द फिजी के भारतीय मूल के राजनेता हैं। वे फीजी के दूसरे सबसे बड़े द्वीप वनुआ लेवू (Vanua Levu) के निवासी हैं और नेशनल फेडरेशन पार्टी / NFP के समर्थक हैं।
सन् 1994 के आम चुनाव में उन्होंने NFP के प्रत्याशी के रूप में मकाता पूर्व (Macuata East) भारतीय सांप्रदायिक क्षेत्र से चुनाव जीत।
सन् १९९९ और सन् २००६ में वे 'मकाता पूर्व ओपेन् निर्वाचन क्षेत्र' से NFP के उम्मीद्वार के रूप में ल। दे किन्तु दोनो ही बार हार गये।
जनवरी 2006 में, जब प्रमोद चंद NFP के वरिष्ठ उपाध्यक्ष थे तब उन्होने फीजी की लेबर पार्टी की निन्दा की जब इस पार्टी ने सरकार को पदच्युत करने के लिए सेना का समर्थन किया। उन्होने कहा, "फीजी की लेबर पार्टी (FLP) अब मतपत्र के सहारे नहीं, बल्कि बन्दूक की नली के सहारे सत्ता में आने की कोशिश कर रही है।" उन्होने इसे "देशद्रोह" कहा और सबसे ऊँचे दर्जे का देशद्रोह भी कहा। उन्होने FLP के अध्यक्ष जोकपेकी कोरोई (Jokapeci Koroi) द्वारा दिये गये सार्वजनिक वक्तव्य की पुलिस द्वारा जाँच कराने की मांग की
विजय चन्द
विजय चन्द एक फिजी का रानीतिज्ञ था।
अमी चन्द्र
पण्डित अमी चन्द्र विद्यालंकार (1900–1954), भारतीय मूल के फिजी के एक आर्यसमाजी, शिक्षाविद तथा श्रमिक नेता थे। वे आर्यसमाज की योजनानुसार १९२७ में फिजी आये ताकि फिजी में आर्य समाज का प्रचार-प्रसार हो तथा भारतीय मूल के लोगों में शिक्षा का स्तर उन्नत किया जा सकते। उन्होने फिजी में एक अत्यन्त ब्यस्त समय बिताया। उन्होने वहाँ हिन्दी का भी प्रचार-प्रसार किया जिसके लिए उन्होने प्राइमरी स्कूलों में पढ़ाने के लिए कई पाठ्यपुस्तकों की रचना की। वे फिजी की लेजिस्लेटिव काउन्सिल के सदस्य भी रहे। उनको फिजी के सभी समुदायों के लोगों से प्यार मिला।
ललिता पवार
ललिता पवार हिन्दी फिल्मों की एक अभिनेत्री हैं।
== सुरेन्द्र कुमार खिचङ। गाव-खातीया की ढाणी 'पाटोदा ।वाया-बिसाऊ ।जिला-झुन्झुनूं। राज्य-राजस्थान 'भारत
धारावाहिक रामायण
नवीन निश्चल
नवीन निश्चल हिन्दी फ़िल्मों के एक अभिनेता हैं।
असित सेन
असित सेन हिन्दी फिल्मों के एक प्रसिद्ध हास्य अभिनेता थे।
२००७ फ़्रेंच ओपन टेनिस प्रतियोगिता
2007 फ़्रेंच ओपन (रोलाँ गारो) पेरिस, फ़्राँस में 27 मई से 10 जून, 2007 तक आयोजित हुआ। यह लाल रंग के क्ले कोर्ट पर खेले जाने वाली एकमात्र ग्रैंड स्लैम टेनिस प्रतियोगिता है। इसके दो सप्ताह के बाद, हमेशा की तरह, विम्बलडन होता है लंदन, यूनाइटेड किंगडम में।
२००७ विम्बलडन टेनिस प्रतियोगिता
2007 विम्बलडन टेनिस प्रतियोगिता का आयोजन अभी ऑल इंग्लैंड क्लब में हो रहा है।
पुरुष एकल में पिछले चार बार के विजेता के रॉजर फ़ेडरर का मुक़ाबला के रफ़ाएल नदाल से हुआ। एक तरफ़ जहाँ फ़ेडरर को ग्रास कोर्ट का बादशाह माना जाता है तो दूसरी तरफ़ रफ़ाएल नदाल क्ले कोर्ट के सम्राट हैं। फ़ेडरर ने एक कड़े मुकाबले में 7-6 (9-7), 4-6, 7-6 (7-3), 2-6, 6-2 से विजय प्राप्त कर पाँचवी बार यह खिताब जीत लिया।
महिला एकल में २००५ की विजेता की २७ वर्षीय वीनस विलियम्स ने यह ख़िताब की मारियान बारतोली को 6-4, 6-1 से हराकर जीत लिया। वीनस ने यह ख़िताब चौथी बार जीता। बारतोली पहली बार किसी ग्रैंड स्लैम टेनिस प्रतियोगिता के फ़ाइनल में पहुँची थीं।
रॉजर फ़ेडरर ने रफ़ाएल नदाल को 7-6(7), 4-6, 7-6(3), 2-6, 6-2 से हराया।
वीनस विलियम्स ने मारियान बारतोली को 6-4, 6-1 से हराया।
आर्नॉद क्लेमाँ / मिकाएल लोद्रा ने बॉब ब्रायन / माइक ब्रायन को 6-7(5), 6-3, 6-4, 6-4 से हराया।
कारा ब्लैक / लीज़ेल ह्यूबर ने कैटरीना स्रेबोतनिक / अई सुगीयामा को 3-6, 6-3, 6-2 से हराया।
जेमी मरे / येलेना यानकोविच ने जोनास ब्जोर्कमैन / एलिशीया मोलिक को 6-4, 3-6, 6-1 से हराया।
२००७ अमरीकी ओपन टेनिस प्रतियोगिता
2007 अमरीकी ओपन टेनिस प्रतियोगिता का आयोजन अभी न्यूयॉर्क शहर में बिली जीन किंग नेशनल टेनिस सेंटर में हुआ।
पुरुष एकल में पिछले तीन बार के विजेता के रॉजर फ़ेडरर का मुक़ाबला के नोवाक जोकोविच से हुआ। फ़ेडरर ने इस मुकाबले में 7-6 (7-4), 7-6 (7-2), 6-4 से विजय प्राप्त कर चौथी बार यह खिताब जीत लिया। साथ ही उन्होंने १२वाँ ग्रैंड स्लैम जीतकर रॉय इमरसन के १२ ग्रैंड स्लैम जीतने के रिकार्ड की बराबरी भी कर ली। अब केवल पीट सेमप्रास ही उनसे आगे हैं जिन्होंने १४ ग्रैंड स्लैम खिताब जीते हैं।
विश्व की शीर्ष वरीयता प्राप्त खिलाड़ी की जस्टिन हेनिन ने यह ख़िताब की स्वेतलाना कुज़नेतसोवा को 6-1, 6-4 से हराकर जीत लिया।
यूएस ओपन
यह वर्ष की आखिरी ग्रैंड स्लैम टैनिस प्रतियोगिता है जो अमेरिका में न्यूयॉर्क शहर आयोजित की जाती है।
पहली बार यह प्रतियोगिता संयुक्त राज्य अमेरिका में 1881 में अगस्त के महीने में न्यूपोर्ट में खेली गई। इसका आयोजन 1918 तक न्यूपोर्ट में ही हुआ। चेलेंज़ राउन्ड 1911 में हटा दिया गया। अमरीकी फेडरेशन से जुड़े क्लब के सदस्य ही इस स्पर्धा में भाग ले सकते थे। महिलाओं का एकल पहली बार 1887 में फिलाडेल्फिया में खेला गया। 1919 में इस प्रतियोगिता का स्थान बदलकर फोरेस्ट हिल वेस्ट साइड टेनिस क्लब,न्यूयॉर्क कर दिया गया। 1974 तक यह प्रतियोगिता घास पर होती थी, 1975 से 1977 के बीच में यह प्रतियोगिता क्ले कोर्ट पर हुई। 1970 में यह प्रतियोगिता ओपन हो गई। यह प्रतियोगिता टाई ब्रेक को अपनाने वाली पहली मु्ख्य प्रतियोगिता थी।
ऑस्ट्रेलियाई ओपन ग्रैंड स्लैम टेनिस प्रतियोगिता
ऑस्ट्रेलियन ओपन को सबसे पहले १९०५ में आयोजित किया गया था,तब उस ऑस्ट्रेलियन चैंपियनशिप कहा जाता था.१९६९ में इस टेनिस चैंपियनशिप का नाम ऑस्ट्रेलियन ओपन रखा गया. ऑस्ट्रेलियन ओपन अबतक पांच ऑस्ट्रेलिया के शहरों में और दो न्यू झीलंड के शेहरो में आयोजित किया जा चुका है. इनमें से ऑस्ट्रेलिया के नगर हे- एडीलेड(१७ बार), मेलबर्न(५५ बार), पर्थ(३ बार) और सिडनी(१७ बार). न्यू जीलैंड के नगर थे क्राइस्टचर्च() और हस्टिंग (१९१२ में). सर्बिया के खिलाड़ी नोवाक जोकोविच ऑस्ट्रेलियन ओपन को सबसे अधिक 8 बार जीत चुके है और ये एक विश्वविक्रम है. 2020 Australian open mens भी इन्होंने ही जीता है!
पुरुष सिंगल्स-
मिश्र दुहेरी / मिक्स डबल्स -
जस्टिन हेनिन
जस्टिन हेनिन बेल्जियम की एक पेशेवर महिला टेनिस खिलाडी हैं | वर्ष २००२ से लेकर वर्ष २००७ तक उनका नाम जस्टिन हेनिन हार्डएन था। वर्ष २००७ में उनके विवाह सबंध विच्छेद के बाद उनका नाम फिर से जस्टिन हेनिन हो गया | जस्टिन का जन्म १ जून १९८२ को बेल्जियम के लीज शहर में हुआ था। १४ मई २००८ में अचानक सन्यास लेने के बाद उन्होंने सितम्बर २००९ में फिर से पेशेवर टेनिस में वापसी की है |
जस्टिन ने अब तक ४१ WTA एकल ख़िताब जीते हैं | इसके अतिरिक्त उन्होंने सात ग्रेंड स्लैम मुकाबले जीते हैं, जिनमे चार फ्रेंच ओपन, एक अमरीकी ओपन और एक ऑस्ट्रेलियाई ओपन शामिल हैं | जस्टिन ने वर्ष २००४ का ओलम्पिक स्वर्ण पदक भी जीता है |
राजा हिन्दुस्तानी
राजा हिन्दुस्तानी 1996 में बनी धर्मेश दर्शन द्वारा निर्देशित हिन्दी भाषा की प्रेमकहानी फ़िल्म है। आमिर खान और करिश्मा कपूर द्वारा प्रमुख भूमिका निभाई गई हैं। 15 नवंबर 1996 को जारी यह फ़िल्म 1965 की "जब जब फूल खिले" की रीमेक है, जिसमें शशि कपूर और नन्दा कलाकार हैं। फिल्म का संगीत नदीम-श्रवण द्वारा दिया गया था, जिसमें समीर के बोल थे। जारी होने के बाद यह वर्ष की सबसे ज्यादा कमाई करने वाली फिल्म बनी। इसने सात स्टार स्क्रीन पुरस्कार सहित पांच फिल्मफेयर पुरस्कार जीते थे।
राजा हिन्दुस्तानी (आमिर खान) एक युवा व्यक्ति है जो टैक्सी चालक / पर्यटक गाइड के रूप में काम करता है। आरती सहगल (करिश्मा कपूर) एक अमीर लड़की है जो अपने अतीत से जुड़ने की कोशिश कर रही है।
श्री सहगल (सुरेश ओबेरॉय) अपनी पुत्री, आरती और उसकी सौतेली माँ शालिनी (अर्चना पूरन सिंह) के साथ एक भव्य महल घर में रहते हैं। आरती अपनी मृत मां की यादों को खोजने के लिए पालनखेत नाम के एक छोटे पहाड़ी शहर में छुट्टी के लिए जाने का फैसला करती है। आगमन पर, उसे पता चलता है कि उसके पास हवाई अड्डे से पालनखेत तक कोई परिवहन नहीं है। इसलिए वह इकलौते उपलब्ध ड्राइवर, राजा हिन्दुस्तानी की सेवाएँ लेती है। पालनखेत में आरती और राजा रहने के दौरान घुल मिल जाते हैं और आखिर में प्यार में पड़ जाते हैं। एक दिन आरती के पिता पालनखेत में आते हैं और उसको उनके साथ घर चलने की कहते है। आरती अपने पिता को राजा के बारे में बताती हैं, लेकिन श्री सहगल रिश्ते से इनकार कर देते हैं। आरती राजा को चुनती है, लेकिन अपने पिता से आशीर्वाद मांगती है। उसके पिता अपना आशीर्वाद दिये बिना मुंबई के लिए रवाना हो जाते हैं।
कुछ समय बाद, श्री सहगल अपनी बेटी को माफ कर देते हैं और पालनखेत में जाते हैं। वहाँ वह अपनी बेटी और दामाद को एक नया घर देते हैं। राजा घर में रहने से इंकार कर देता है क्योंकि वह इसे उपहार के रूप में नहीं देखता है, बल्कि दान के रूप में देखता है। क्योंकि वह गरीब है और श्री सहगल समृद्ध है। शालिनी, उसके भाई स्वराज (प्रमोद मुथु), और उनके भतीजे जय (मोहनीश बहल) श्री सहगल की संपत्तियों का पूरा नियंत्रण पाने के लिए इस संघर्ष का फायदा उठाने की कोशिश करते हैं।संगीत नदीम-श्रवण द्वारा रचित किया गया था। समीर दवारा बोल दिये गए थे। 1990 के दशक में "आशिकी" और "दिल तो पागल है" के बाद यह तीसरा सबसे ज्यादा बिकने वाला एल्बम था। करिश्मा कपूर के किरदार के लिये पहले जूही चावला को प्रस्ताव दिया गया था लेकिन उन्होने मना कर दिया। पूजा भट्ट और ऐश्वर्या राय पर भी मंथन किया गया था।
धूम 2
धूम २ () 2006 में बनी हिन्दी भाषा की फिल्म है। यह "धूम" शृंखला का दूसरी फ़िल्म है जिसका निर्देशन संजय गढवी ने किया है और निर्माण आदित्य चोपड़ा और यश चोपड़ा द्वारा किया गया है। फ़िल्म में अभिषेक बच्चन और उदय चोपड़ा जय दीक्षित और अली की भूमिका में है और एक चोर मिस्टर ए (ऋतिक रोशन) को पकड़ने की कोशिश करते हैं जों कई बेशकीमती वस्तुएँ अत्याधुनिक तकनीकों का उपयोग करके चुराता है।
फ़िल्म की शुरुआत मिस्टर ए (ऋतिक रोशन) के ब्रिटिश रानी के मुकुट चोरी करने से होती है। नई उन्नति मिलने पर ऑफिसर अली (उदय चोपड़ा) और जय दीक्षित (अभिषेक बच्चन) शोनाली बोस (बिपाशा बसु) से मिलते हैं जों मिस्टर ए को पकड़ने के लिए नियुक्त की गई खास ऑफिसर है और जों जय की अच्छी दोस्त भी है। शुरूआती छानबीन से जय को पता चलता है कि मिस्टर ए मुंबई में अगली चोरी करेगा और शहर में स्तिथ किसी दो संग्रहालयों में चोरी होगी।
तभी दीक्षित को पता चलता है कि वह जिस संग्रहालय की निगरानी कर रहा है वह गलत है और वह तुरंत दूसरे संग्रहालय की ओर दोड़ता है जहां मिस्टर ए भेस बदल कर हिरा चुरा के फरार हो जाता है। टेलिविज़न पर मिस्टर ए पुलिस को उसे पकड़ने के लिए उकसाता है और उन्हें अपनी अगली चोरी की जगह बताता है। परिणाम स्वरूप दीक्षित, बोस और खान एक तलवार रखे गए किले पर सख्त पहरा बिठाते हैं। रात को मिस्टर ए अपने बहरुपिए से मिलता है जहां तलवार राखी होती है। पुलिस को खबर लग जाती है पर वोनो तलवार चुराकर भागने में कामियाब होते हिया। बहरूपिया आखिर में सुनहरी (ऐश्वर्या राय) निकलती है जों मिस्टर ए को अपना आदर्श मानती है और वे दोनों संझिदारी बना लेते हैं।
रियो डी जनेरियो में मिस्टर ए और सुनहरी अपनी अगली चोरी की योजना बनाते हैं। सुचना के मुताबिक दीक्षित और अली अभी शहर में आ पहुँचते हैं। वक्त चलते सुनहरी और मिस्टर ए में प्यार हो जाता है और मिस्टर ए उसे अपना असली नाम आर्यन बताता है। परन्तु आर्यन को पता चल जाता है कि सुनहरी जासूस है जों जय के लिए काम कर रही है। वह उसे एक खेल में खुद को गोली मरने के लिए कहता है पर वह उसे नहीं मार पाती और अपना प्यार काबुल करती है। रियो में दूसरी ओर अली को मोनाली (बिपाशा बसु), शोनाली की जुड़वाँ बहन से प्यार हो जाता है। अपनी आखरी चोरी में आर्यन और सुनहरी सोने के सिक्के चुरा लेते हैं और सुनहरी खुलासा करती है कि वह जय के लिए काम नहीं करना चाहती जिससे जय और अली उनके पीछे लग जाते हैं। एक लंबे समय तक पीछा करने के बाद सभी एक झरने के पास पहुँच जाते हैं जहां सुनहरी को अली पकड़ लेता है। सुनहरी अपनी भावनाए आर्यन को बताने के बावजूद उसे गोली मार देती है और वह झरने ने निचे गिर जाता है। आर्यन के गिरने के बाद जय सुनहरी को आज़ाद कर देता है। छह महीने बाद यह खुलासा किया जाता है कि आर्यन अब भी ज़िंदा है और सुनहरी के साथ मिलकर उसने एक रेस्तरां खोल लिया है। जय आर्यन और सुनहरी को उनके रेस्तरां में आकार मिलता है और उन्हें बताता है कि उनके गुनाहों के बावजूद वह उन्हें नहीं पकड़ेगा। आर्यन उसे बताता है कि सरे चुराए हुई वस्तुएँ कहाँ मिलेगी। जय को दोनों के प्यार के बारे में पता है पर वह उन्हें आगाह करता है कि अगर दोबारा चोरी की तो वह फिरसे उनके पीछे आ जाएगा।
सच्चा झूठा
सच्चा झूठा 1970 में बनी हिन्दी भाषा की फिल्म है। इसका निर्देशन मनमोहन देसाई ने किया था और इस फिल्म में राजेश खन्ना एक साधारण ग्रामीण के रूप में नजर आते हैं, जबकि उनका हमशक्ल एक बदमाश है। इसमें मुमताज़ और विनोद खन्ना भी हैं। संगीत कल्याणजी आनंदजी का है। फिल्म बॉक्स ऑफिस पर ब्लॉकबस्टर रही थी। राजेश खन्ना के प्रदर्शन को समीक्षकों द्वारा सराहा गया और उन्होंने सर्वश्रेष्ठ अभिनेता का फिल्मफेयर पुरस्कार भी जीता।
भोला (राजेश खन्ना) एक निर्दोष बैंड संगीतकार है, जो एक गाँव में अपनी विकलांग बहन बेलू के साथ रहता है। उसे अपनी बहन की शादी के लिए अधिक धन की आवश्यकता है और इसलिये वह बम्बई रवाना हो जाता है। दूसरी ओर, बम्बई पुलिस विभाग हीरे की चोरियों से हैरान है। वो चोर कोई सुराग नहीं छोड़ता है। लेकिन इंस्पेक्टर प्रधान (विनोद खन्ना) को रंजीत (राजेश खन्ना) पर शक होता है, जो वास्तव में एक धनी हीरा व्यापारी है। लेकिन उसके पास कोई सबूत नहीं है। वह रंजीत को आकर्षित करने के लिए, और उसकी गुप्त योजनाओं को जानने के लिए रीटा (मुमताज़) के साथ एक योजना बनाता है। भोला शहर आता है और उसे एक पार्टी में रंजीत कहा जाता है। पार्टी में पहुँचने वाला रंजीत, भोला को देखकर आश्चर्यचकित हो जाता है, क्योंकि वह उसके जैसा ही दिखता है। वह तुरंत एक योजना की कल्पना करता है। वह भोला को समाज के सामने रंजीत की तरह व्यवहार करने के लिए मना लेता है। वह यह भी वादा करता है कि वह उसकी बहन की शादी के लिए पैसे देगा। मासूम भोला उसकी बात मान जाता है।
रंजीत की प्रेमिका रूबी, भोला को रंजीत की तरह बनने की ट्रेनिंग देती है। भोला अंततः रंजीत के हर तरीके को सीखता है। वह शहर में रंजीत के रूप में व्यवहार करता है और असली रंजीत अपने गलत काम को जारी रखता है। रीटा, भोला के पास रंजीत समझकर जाती है, लेकिन भोला को उससे प्यार हो जाता है। गाँव में, भारी बाढ़ के कारण, बेलू अपना सब कुछ खो देती है और अपने कुत्ते मोती के साथ अपने भाई की तलाश में बंबई आती है। भोला सड़क पर एक शादी समारोह देखता है और वह दुल्हन को अपनी बहन होने की कल्पना करता है और उसी गीत को गाता है जिसे वह गाँव में गाता था। बेलू, जो उसे सुनती है, उस जगह पर पहुँचती है, लेकिन भोला पहले ही वहाँ से निकल चुका होता है। बेलू को कुछ पुरुषों द्वारा उसके भाई के ठिकाने के बारे में गुमराह किया जाता है और उसका शोषण करने की कोशिश की जाती है, लेकिन प्रधान उसे बचाता है और उसे अपने घर ले जाता है। रूबी, जो बेलू का प्रधान के घर तक पीछा करती है, रंजीत को उसके बारे में बताती है। रंजीत, उसके भाई की तरह बनकर, प्रधान के घर जाता है और उसे अपने साथ ले आता है।
भोला को पता लगता है कि रंजीत वास्तव में एक चोर है और एक हीरे की लूट की योजना बना रहा है। भोला योजना का विरोध करता है, लेकिन रंजीत उसे उसकी बहन के साथ ब्लैकमेल करता है। अनिच्छा से, वह योजना को स्वीकार करता है। रंजीत ने बड़ी मात्रा में हीरे चुराए, लेकिन भोला उस पर हमला करके उसे हटा देता है और उस जगह को छोड़ देता है। चोरी हुए हीरे के टुकड़ों में से एक में एक ट्रांसमीटर होता है और पुलिस इसकी मदद से उनका पीछा करती है। बेलू उलझन में होती है कि उनमें से उसका भाई कौन है। कई झगड़े के बाद, भोला और रंजीत दोनों को गिरफ्तार कर लिया जाता है। दोनों खुद को भोला बताते हुए सभी को भ्रमित करते हैं। बेलू का सुझाव ओता है कि उसका भाई एक गीत गाता है जिसे कोई और नहीं गा सकता है। लेकिन दोनों गाना गा देते हैं। अंत में भोला और बेलू का कुत्ता मोती असली भोला की पहचान करता है और रंजीत को गिरफ्तार कर जेल भेज दिया जाता है। बेलु अंत में इंस्पेक्टर प्रधान से शादी करती है और भोला रीटा से शादी करता है।
कोई मिल गया
कोई मिल गया 2003 में बनी हिन्दी भाषा की विज्ञान कथा साहित्य फिल्म है। इसका निर्देशन और निर्माण राकेश रोशन ने किया और मुख्य भूमिकाओं में ऋतिक रोशन और प्रीति जिंटा है। रेखा की भी महत्त्वपूर्ण सहायक भूमिका है। जारी होने पर फिल्म सफल रही थी और इसने कई पुरस्कार जीते थे। इसकी अगली दो कड़ी भी आई - कृष और कृष 3।
वैज्ञानिक संजय मेहरा (राकेश रोशन) एक कंप्यूटर प्रोग्राम से अन्य ग्रह पर मौजूद जीवन से सम्पर्क साधने में कामयाब होता है। जब वो वैज्ञानिक समुदाय को यह बताने जाता है तो उसका यकीन नहीं किया जाता और तिरस्कार किया जाता है। वापस लौटते समय उसे एक अंतरिक्ष यान दिखाई देता है, जिसके कारण उसका ध्यान भटक जाता है और उसका वाहन दुर्घटनाग्रस्त हो जाता है। वो वही मर जाता है और उसकी गर्भवती पत्नी सोनिया (रेखा) को चोटें आती हैं। उसका बेटा रोहित (ऋतिक रोशन) मानसिक रूप से अक्षम पैदा होता है। वो शारीरिक रूप से तो बड़ा होता है लेकिन उसका दिमाग बच्चे जैसा ही रहता है। उससे कई साल छोटे बच्चे उसके दोस्त हैं।
निशा (प्रीति जिंटा) नाम की युवती उनके कस्बे में आती है। शुरुआत में वो रोहित के प्रति विरोधपूर्ण व्यवहार रखती है क्योंकि उसने उसके साथ कई मजाक किये। इससे उसका साथी, राज (रजत बेदी) और उसके दोस्त रोहित को लगातार परेशान करते हैं। बाद में, निशा रोहित के प्रति सहानुभूति रखती हैं जब वो उसकी मां से उसके मानसिक विकलांगता के बारे में जानती है। वह रोहित को अपने घर में आमंत्रित करती है और उसे अपने माता-पिता से परिचय कराती है। वो भी रोहित से सहानुभूति रखते हैं। रोहित और निशा संजय मेहरा के कंप्यूटर प्रोग्राम को खेल-खेल में छेड़ते है और अनजाने में उन जीवों को फिर बुला लेते हैं। आने वाले एलियंस जल्दबाजी में चले जाते हैं और गलती से एक को पीछे छोड़ जाते हैं। रोहित, निशा और रोहित के दोस्त को वो मिलता है और वह उसे 'जादू' का नाम देते हैं। जादू सूर्य की रोशनी से प्राप्त अपनी विशेष शक्तियों का उपयोग करके रोहित के दिमाग की ताकत को बढ़ा देता है। इससे वो बहुत बुद्धिमान, शक्तिशाली और हर चीज में अच्छा हो जाता है।
निशा और रोहित एक साथ अधिक समय बिताते हैं और निशा रोहित को रूमानी रूप में देखना शुरू कर देती है। बाद में रोहित उससे प्यार का इजहार करता है और वह स्वीकार करती है। रोहित, निशा, रोहित के दोस्तों और रोहित की मां को छोड़कर जादू की मौजूदगी हर किसी से एक रहस्य रखी गई है। बाद में राज और उसके दोस्त रोहित एक दिन अकेला देखकर हमला करते हैं। उसमें जादू जो उसके बैग में था, गिर जाता है जिसे हवलदार चेलाराम (जॉनी लीवर) देख लेता है। फिर रोहित के पीछे पुलिस लग जाती है कि क्योंकि उस जीव को वैज्ञानिक अनुसंधान के लिये चाहते हैं। रोहित उनके अंतरिक्ष यान को दोबारा बुलाता है और जादू को पुलिस द्वारा विमान से भेजने से पहले पकड़ लेता है और उसे उसके साथियों के पास भेज देता है। रोहित उसके द्वारा दी गई शारीरिक और मानसिक शक्तियों को खो देता है और दोबारा अपने कमअक्ल रूप में आ जाता है। जिससे वह भारतीय सरकार द्वारा सजा से बच जाता है। सबकुछ खत्म होने के बाद, राज और उसके दोस्त रोहित को परेशान करने के लिए लौट आते हैं। वहाँ जादू रोहित की शक्तियों को स्थायी रूप से लौटाता है। रोहित और निशा जादू का शुक्रिया अदा करते हैं और उसके बाद शांतिपूर्ण जीवन जीते हैं।संगीत राजेश रोशन द्वारा दिया गया है और बोल देव कोहली ने दिए।
जावेद जाफ़री
जावेद जाफरी हिन्दी फ़िल्मों के एक अभिनेता हैं। इनका जन्म 4 दिसम्बर 1963 हुआ था।
रफ़ाएल नडाल
रफ़ाएल नडाल परेरा (जन्म 1986 3 जून) स्पेन के एक टेनिस खिलाड़ी हैं। वे विश्व के नंबर 6 खिलाड़ी हैं| नडाल 20 ग्रैंड स्लैम एकल खिताब , एकल स्वर्ण पदक ओलिंपिक 2008 में तथा एक रिकार्ड 36 एटीपी वर्ल्ड टूर मास्टर्स 1000 टूर्नामेंट में विजय रह चुके हैं| स्पेन डेविस कप टीम के साथ उन्होने 2004, 2008 और 2009 में डेविस कप भी जीता है| नडाल  21 "ग्रैंड स्लैम" टूर्नामेन्ट जीत चुके है, जिस में 13 फ़्रेंच ओपन भी हैं। नडाल विश्व के सार्वकालिक सर्व-श्रेष्ठ क्ले कोर्ट खिलाड़ी माने जाते हैं, और सार्वकालिक महान टेनिस खिलाड़ियों मैं से एक माने जाते हैं। नोवाक जोकोविच और रोजर फ़ेडरर के साथ वे आधुनिक टेनिस के "श्रेष्ठ तीन" खिलाड़ी मैं से हैं।
खिलौना (1970 फ़िल्म)
खिलौना १९७० में बनी हिन्दी भाषा की फिल्म है। इस फ़िल्म के निर्देशक हैं चंदर वोहरा। इस फ़िल्म को फ़िल्मफ़ेयर पुरस्कारों में छः श्रेणियों में नामांकित किया गया था और इसने दो श्रेणियों में पुरस्कार जीते। ठाकुर सूरज सिंह एक अमीर आदमी हैं। उनके परिवार में उनकी पत्नी (दुर्गा खोटे) हैं और तीन लड़के हैं, किशोर (रमेश देओ), विजयकमल (संजीव कुमार) और मोहन (जितेन्द्र) और एक अविवाहित बेटी राधा है। किशोर की पत्नी लक्ष्मी और दो बच्चे पप्पू और लाली हैं। किशोर परिवार का कारोबार देखता है, विजयकमल एक प्रसिद्ध कवि है और मोहन शहर में शिक्षा ग्रहण कर रहा है। विजयकमल सपना नाम की लड़की से प्यार करता है लेकिन उनका पड़ोसी बिहारी (शत्रुघन सिन्हा) अपने पैसों के दम पर उससे ज़बरदस्ती शादी कर लेता है और शादी की महफ़िल में ही सपना आत्महत्या कर लेती है। विजयकमल यह सब देखकर पागल हो जाता है। ठाकुर की पत्नी को विजयकमल को पागलखाने भेजना गवारा नहीं है, इसलिए उसे घर की छत पर एक कमरे में बन्द रखा जाता है। डाक्टरों के यह कहने पर कि अगर उसकी शादी करा दी जाय तो शायद उसकी याददाश्त वापिस आ सकती है, ठाकुर हीराबाई नाम की तवायफ़ के कोठे में जाकर हीराबाई की लड़की चांद (मुमताज़) से अपने बेटे के साथ झूठी शादी रचाने की मिन्नत करता है और बदले में हज़ार रुपये महीना देने की पेशकश करता है। चांद मान जाती है और ठाकुर के घर आकर विजयकमल की देखभाल करने लगती है। विजयकमल की हालत धीरे धीरे सुधरने लगती है लेकिन इस बीच विजयकमल के द्वारा चांद का बलात्कार होता है, बिहारी भी चांद से ज़बरदस्ती करने की कोशिश करता है और मोहन चांद को अपना बनाने के ख़्वाब संजोने लगता है। चांद गर्भवती हो जाती है। इसी बीच यह बात भी उजागर होती है कि चांद हीराबाई की नहीं बल्कि एक सामाजिक कार्यकर्ता (नारी सभा के प्रैसिडैन्ट) की बेटी है लेकिन यह बात हीराबाई, सामाजिक कार्यकर्ता और चांद (जो छुपकर सारी बात सुनती है) के अलावा किसी को मालूम नहीं है। एक हादसे में विजयकमल के साथ हाथापायी के दौरान बिहारी छत से गिर कर मर जाता है और विजयकमल की याद्दाश्त वापिस लौट आती है लेकिन अब वो चाँद को पहचानता तक नहीं है। ठाकुर के परिवारवाले अब चाँद से चले जाने को कहते हैं और जब चाँद उनको यह बताती है कि वह विजयकमल के बच्चे की माँ बनने वाली है तो उसे बहुत दुत्कारते हैं। फ़िल्म के अन्त में मोहन आकर सारा मसला सुलझा लेता है और चाँद को ठाकुर के घर में अपना लिया जाता है।
इस फ़िल्म के गीत लिखे हैं आनन्द बख़्शी ने और संगीत दिया है लक्ष्मीकांत प्यारेलाल ने। यह फ़िल्म बॉक्स ऑफ़िस में हिट थी।
१८वें फ़िल्मफ़ेयर पुरस्कार में इस फ़िल्म को छ: श्रेणियों में नामांकित किया गया था जो कि इस प्रकार है:- इनमें से इस फ़िल्म ने सर्वश्रेष्ठ फ़िल्म तथा सर्वश्रेष्ठ अभिनेत्री के पुरस्कार जीते।
रसायन तत्त्व
रसायण शास्त्र के अनुसार शुद्ध पदार्थको रसायन तत्त्व कहा जाता है। ऐसे तत्त्व को उपविभाजन करके दुसरा तत्त्व की निर्माण नहीं किया जा सकता है।
समुदाय
समुदाय का अर्थ, प्रकार, प्रकृति एवं विशेषताएं
समुदाय शब्द लैटिन भाषा के (com) तथा ‘Munis’ शब्दों से बना है। com का अर्थ हैं Together अर्थात एक साथ तथा Munis का अर्थ Serving अर्थात सेवा करना। इस प्रकार समुदाय का अर्थ एक साथ मिलकर सेवा करना है। अन्य शब्दों में हम कह सकते हैं कि व्यक्तियों का ऐसा समूह जिसमें परस्पर मिलकर रहने की भावना होती है तथा परस्पर सहयोग द्वारा अपने अधिकारों का उपयोग करता है, समुदाय कहलाता है। प्रत्येक समुदाय के सदस्य में मनोवैज्ञानिक लगाव तथा हम की भावना पार्इ जाती है समुदाय के अर्थ को और अधिक स्पष्ट करने के लिए विभिन्न विद्वानों की परिभाषायें प्रस्तुत की जा रही हैं-समुदाय की उपर्युक्त परिभाषाओं के आधार पर उसकी कुछ मुल विशेषताऐं बतार्इ जा सकती हैं जो हैं:-समुदाय के दो प्रकार बताये गये हैं :-प्रारम्भिक काल से ही मानव जीवन का निवास स्थान ग्रामीण समुदाय रहा है। धीरे-धीरे एक ऐसा समय आया जब हमारी ग्रामीण जनसंख्या चरमोत्कर्श पर पहॅुच गयी। आज औधोगीककरण, शहरीकरण का प्रभाव मानव को शहर की तरफ प्रोत्साहित तो कर रहा है लेकिन आज भी शहरीय दूषित वातावरण से प्रभावित लोग ग्रामीण पवित्रता एवं शुद्धता को देख ग्रामीण समुदाय में बसने के लिये प्रोत्साहित हो रहा है। आज ग्रामीण समुदाय के बदलते परिवेष में ग्रामीण समुदाय को परिभाशित करना कठिन है ।
ग्रामीण समुदाय की कुछ ऐसी विशेषतायें होती हैं। जो अन्य समुदाय में नहीं पार्इ जाती है ग्रामीण समदु ाय में पाये जाने वाला प्रतिमान एक विशेष प्रकार का होता है। जो आज भी कुछ सीमा तक नगर सुमदाय से भिन्न है ग्रामीण सुमदाय की विशेषताओं में प्रमुख हैं।
1. कृषि व्यवसाय,
2. प्राकृतिक निकटता,
3. जातिवाद एंव धर्म का अधिक महत्व,
4. सरल और सादा जीवन,
5. संयुक्त परिवार,
6. सामाजिक जीवन मे समीपता,
7. सामुदायिक भावना,
8. स्त्रियों की निम्न स्थिति,
9. धर्म एवं परम्परागत बातों में अधिक विश्वास,
10. भाग्यवादिता एवं अशिक्षा का बाहुल्य !नगर के विकास के इतिहास से पता चलता है कि कुछ नगर तो नियोजित ढंग से बसाये गये हैे लेकिन कुछ ग्रामीण समुदाय के आकार के बढ़ने से नगर का रुप धारण कर गये हैं। नगरीय समुदाय का अर्थ-नगरीय शब्द नगर से बना है जिसका अर्थ नगरों से सम्बन्धित है। जैसे शहरी समुदाय को एक सूत्र में बांधना अत्यन्त कठिन है। यधपि हम नगरीय समुदाय को देखते हैं, वहां के विचारों से पूर्ण अवगत हैं लकिन उसे परिभाशित करना आसान नहीं है।
विभिन्न विद्वानों द्वारा व्यक्त परिभाषाओं के अतिरिक्त नगरीय समुदाय को स्पष्ट करने के लिये आवश्यक है कि इसकी कुछ प्रमुख विशेषताओं की चर्चा की जाये जिससे सम्बन्धित प्रत्येक पक्ष सामने आकर नगरीय समुदाय को चित्रित कर सके। इसकी कुछ प्रमुख विशेषतायें हैं।
संस्थान
संस्थान : ऐसा शिक्षण स्थान जहां प्रशिक्षित अध्यापकों द्वारा विद्यार्थीयों को व्यावहारिक, व्यवसायिक अथवा क्रियात्मक गतिविधि आधारित पाठ्यक्रम पढाया जाता हैं।
भारतीय मीठे जल की मछलीयां
जैवविविधता के संबंध में भारत दुनिया का एक महत्वपुर्ण राष्ट्र है। कुल जैवविविधता के अनुपात में भारत की मछलिया २० प्रतिषत है। फ्रांसीस डे (१८७८) ने अपनी किताब में भारत की १४१८ मछलियोंके प्रजाती यों का जिक्र किया है। इसके पच्शात जयराम (१९८१) ने ७४२ मछलियों के प्रजातीयों का जिक्र अपनी किताब में किया है। तथा तलवार तथा झिंगरन ने ९३० प्रजातीयोंका जिक्र अपनी पुस्तक में किया है।
प्रस्तुत लेख में भारतकी मिठा जल मछलियोंके विभीन्न प्रजातीयोंकी जानकारी दी गई है।= References =
fresh water Fishes of India. Narendra Publishing house, Delhi. Pp 403.
२००६ फ़्रेंच ओपन टेनिस प्रतियोगिता
रफ़ाएल नदाल ने रोजर फ़ेडरर को 1-6, 6-1, 6-4, 7-6(4) से हराया।
योनास ब्योर्कमैन / मैक्स मिरन्यी ने बॉब ब्रायन / माइक ब्रायन को 6-7(5) 6-4 7-5 से हराया।
ज़स्तिन एनाँ ने स्वेतलाना कुज़नेतसोवा को 6-4, 6-4 से हराया।
लीज़ा रेमंड / सामंथा स्टोसुर ने डेनियला हंचुकोवा / अई सुगीयामा को 6-3, 6-2 से हराया।
२००५ फ़्रेंच ओपन टेनिस प्रतियोगिता
रफ़ाएल नदाल ने मारियानो प्युएर्ता को 6-7(6), 6-3, 6-1, 7-5 से हराया।
योनास ब्योर्कमैन / मैक्स मिरन्यी ने बॉब ब्रायन / माइक ब्रायन को 2-6 6-1 6-4 से हराया।
ज़स्तिन एनाँ ने मैरी पियर्स को 6-1, 6-1 से हराया।
वर्जीनिया रुआनो पास्कुआल / पाओला सुआरेज़ ने कारा ब्लैक / लीज़ेल ह्यूबर को 4-6, 6-3, 6-3 से हराया।
डेनियला हंचुकोवा / फैब्रिस सैंतोरो ने मार्टिना नवरातिलोवा / लिएंडर पेस को 3–6, 6–3, 6–2 से हराया।
मारिया शरापोवा
मरीय यूर्येव्ना षरापवा ()(जन्म १९ अप्रैल १९८७) का जन्म तत्कालीन सोवियत संघ और वर्तमान रूस के साइबेरिया प्रांत में हुआ था। 1993 में Iनौ साल की उम्र में षरापवा बेहतर भविष्य की तलाश में पिता यूरी के साथ रूस छोड़कर अमेरिका के फ़्लोरिडा प्रांत में चली गई थीं।
यूरी ने शारापोआ के एडमिशन के लिए फ्लोरिडा की प्रसिद्ध निक बोलेटिएरी टेनिस एकेडमी का दरवाजा खटखटाया। प्रशिक्षकों ने नियमों का हवाला देते हुए कहा कि मारिया खेलती तो अच्छा है, लेकिन इसका एडमिशन नहीं हो सकता क्योंकि यह उम्र में काफी छोटी है। यूरी ने हौसला नहीं छोड़ा और दो साल मजदूरी करते हुए मारिया को पब्लिक कोर्ट पर प्रशिक्षण दिलाया। जल्द ही मारिया को बोलेटिएरी एकेडमी में प्रवेश मिल गया।
17 साल की उम्र में 2004 का विंबलडन खिताब जीतते हुए टेनिस जगत में छा जाने वाली शारपोवा ने 2006 में यूएस ओपन जीता और दुनिया की नंबर एक खिलाड़ी बन गयीं। बाद में हालांकि उनकी रैंकिंग लुढ़क गई, लेकिन फिर भी टेनिस जगत में उनकी मौजूदगी हमेशा महसूस की जाती है। फोर्ब्स के अनुसार एक समय वे दुनिया में सर्वाधिक कमाई करने वाली महिला खिलाड़ी थीं। मार्टिना नवरातिलोवा और स्टेफी ग्राफ जैसी महान खिलाड़ियों ने पूरे कैरिअर में जितनी कमाई की थी, शारापोवा उससे अब कुछ लाख डॉलर ही पीछे हैं। मारिया शारापोवा अभी कई प्रमुख कंपनियों से अनुबंधित हैं। इनमें कैनन, कोलगेट, लैंड रोवर, नाइक, प्रिंस, सोनी एरिकसन, टैग ह्यूएर और ट्रॉपिकाना शामिल हैं। उनका पेप्सी का विज्ञापन जापान में प्रसारित होता है। टेनिस और विज्ञापन जगत में राज करने के साथ ही शारापोवा सर्च इंजन पर भी लोकप्रिय हैं। याहू के अनुसार पिछले साल खेल से जुड़ी क्वेरीज में शारापोवा सबसे ज्यादा लोकप्रिय रहीं। पिछले दिनों हुए ऑस्ट्रेलियन ओपन की वेबसाइट पर भी सर्वाधिक हिट्स शारापोवा के बारे में थीं। सानिया मिर्जा दूसरे स्थान पर रहीं।
सूचना
'सूचना'(Information) पद का अर्थ किसी को कोई जरूरी बात बताना, कहना, समाचार सुनाना, किसी को या आपको बताई गई बात आदि सब सूचना कहलाती है। 'सूचना' अंग्रेजी में (इनफार्मेशन) शब्द फॉर्मेटिया अथवा फोरम शब्द से बना है। ये दोनों ही शब्द वस्तु के आकार व् स्वरूप प्रदान करने के अभिप्राय को व्यक्त करते हैं।
हाफमैन के अनुसार — सूचना वक्तव्यों, तथ्यों अथवा आकृतियों का संकलन होती है।
एन बैल्किन के अनुसार — सूचना उसे कहते हैं जिसमें आकार को परिवर्तित करने की क्षमता होती है।
जे बीकर के अनुसार - किसी विषय से सम्बंधित तथ्यों को सूचना कहते हैं।ब्च्ब्व फ्द्व्च फ्ग्द्फ्द्स स्र्फेर्स्फ्स एफ एर एरे ए ए
अमोघ नारायण झा
पंडित अमोघ नारायण झा 'अमोघ'
जन्म: भद्र कृष्ण द्वितीय, १९२४ इसवी, तत्कालीन पूर्णिया जिले का जयनगर गाव, बिहार शिस्खा: साहित्य भूषण, B.A.C.T. लब्ध स्वर्ण पदक वृत्ति: स्वतंत्रता सेनानी, हिंदी अध्यापक, सम्मानित साहित्यकार कृति: साप्ताहिक विश्वा मित्र, कलकत्ता १९४५ इसवी मे पहली कविता का प्रकाशन
१९६५ गीत गंध (कविता संग्रह) १९९९ मैं तो तेरे पास मे (कविता संग्रह)
राष्ट्र सब्देश, युग्वानी, अवंतिका, नयी धारा, श्रमिक, अनुपमा, विपक्ष, वर्तिका, धर्मयां, सरोकार, U.S.M. पत्रिका सहित अनेक पत्र-पत्रिकाओं मे रचना प्रकाशित।
१९४५ इसवी: साहित्य सम्मेलन, फारबिसगंज (अररिया) मे कविता प्रतियोगिता मे प्रथम पुरस्कार (रजत पदक)
१९४८ इसवी: नगर साहित्य समिति, भागलपुर द्वारा कविता प्रतियोगिता मे प्रथम पुरस्कार
१९४९ इसवी: बिहार सर्कार द्वारा हिंदी साहित्य मे स्वर्ण पदक
१९७५ इसवी: पूर्णिया जिला, हिंदी साहित्य सम्मेलन के रजत जयंती समारोह मे उत्कृष्ट साहित्य सेवा के लिए सम्मान पत्र
१९९६ इसवी: बिहार राष्ट्रभाषा परिषद, पटना द्वारा वयोवृद्ध साहित्यकार सम्मान एवं प्रशस्ति पत्र (तत्कालीन मुख्य मंत्री लालू प्रसाद यादव जी द्वारा)
१९९७ इसवी: सव्तान्त्रता प्राप्ति के स्वर्ण जयंती समारोह के अवसर पर जिला पदाधाकारी, अररिया के द्वारा सम्मानित
२००४ इसवी: वग्वैचित्र्या मंच, अररिया के द्वारा स्मृति पदक से सम्मानित; सुखदेव नारायण द्वारा सम्मानित
दिनांक १२/४/२००७ को बिहार के राजपाल महामहिम R. S. Bomoi द्वारा रेणु स्मृति सम्मान एवं पुरस्कार से सम्मानित
पंडित अमोघ नारायण झा 'अमोघ'
पंडित अमोघ नारायण झा 'अमोघ' छायावादोत्तर हिंदी गीत-परम्परा के महत्वपूर्ण गीतकार हैं। इनके गीतों मे प्रकृति प्रेम, मानवीय संवेदनाएं और निश्छल मनोभाव्नायें बड़ी सहज लय मे अभिव्यक्त हुई हैं। श्री झा कविता की एकांत साधना करते रहे हैं। ग्राम गंध इनके गीतों मे प्राण-वायु की तरह समाहित है। उत्तर छायावाद मे जो नवगीत, जनवादी गीत और नयी कविता के आंदोलन चले, अमोघजी ने उन कवितान्दोलनो से अपने को अलग रखा। स्वतंत्रता आंदोलन मे सक्रिय भागीदारी ने इनके गीतों को धारदार बनाया। जनांदोलन, जनाकंक्षा, राष्ट्रनिर्मान, उद्बोधन और नवास्वप्नो को मुखरित करने वाले इनके गीतों ने कविता के वंदनवार सजाये हैं।
'गीत गंध' के प्रकाशन के साथ कवि की कीर्ति कों पंख मिल गए थे। प्रसिद्ध आलोचक डाक्टर लक्ष्मी नारायण सुधांशु ने मुक्त कंठ से 'गीत गंध' कों सराहा था। इस गीत संग्रह मे गीत के स्वरूप कों अमोघ जी ने नयी शैली दी, व्यंजनाओं मे नवीनता का चमत्कार भरा, रसा बोध की नयी भंगिमा से गीतों कों सजाया संवारा। प्रख्यात कवि नागार्जुन ने भी गीत गंध की रचना के लिए गीतकार की प्रतिभा कि प्रशंसा की। 'आर्द्रा' और 'कान्च्नार' वाले गीतों ने अनेक कवियों कों मुग्ध किया। 'कर्मयोगी' शीर्षक गीत में उद्वेलित करने वाला व्यंग्य स्मरणीय है। १९५५ मे रचित इनका प्रसिद्ध अभियान गीत 'बज रही बिगुल, जगा रहा नया विहान' इतना लोकप्रिय हुआ की अनेक पत्रपत्रिकाओं ने इसे छापा। कोसी तटबंध के निर्माण कार्य मे लगे श्रमिकों कों इस गीत ने प्रेरणा दी और देखते देखते ये गीत लोकजीवन मे समा कर जन-गीत बन गया।
दो बीघा ज़मीन
दो बीघा ज़मीन 1953 में बनी हिन्दी भाषा की फिल्म है। यह फ़िल्म बॉक्स ऑफ़िस में सामान्य रही। शम्भू (बलराज साहनी) एक ग़रीब किसान है जिसके पास पूरे परिवार का पेट पालने के लिए सिर्फ़ दो बीघा ज़मीन ही है। उसके परिवार में उसकी पत्नी पार्वती "पारो" (निरूपा रॉय), लड़का कन्हैया, बाप गंगू और एक आने वाली सन्तान हैं। कई सालों से उसके गाँव में लगातार सूखा पड़ रहा है और शम्भू जैसे ग़रीब किसान बदहाली का शिकार हैं। उसके गाँव में एक ज़मींदार है ठाकुर हरनाम सिंह (मुराद), जो शहर के व्यवसायियों के साथ मिलकर अच्छा मुनाफ़ा कमाने के लिए अपनी विशाल ज़मीन पर एक मिल खोलने की योजना बनाता है। बस एक ही अड़चन है कि उसकी ज़मीन के बीचों बीच शम्भू की ज़मीन है। हरनाम सिंह काफ़ी आश्वस्त होता है कि शम्भू अपनी ज़मीन उसे बेच ही देगा। जब शम्भू हरनाम सिंह की बात नहीं मानता है तो हरनाम सिंह उसे अपना कर्ज़ा चुकाने को कहता है। शम्भू अपने घर का सारा सामान बेचकर भी रक़म अदा नहीं कर पाता क्योंकि हरनाम सिंह के मुंशी ने सारे क़ागज़ात जाली कर दिये थे और रक़म बढ़कर ६५ से २३५ हो जाती है। मामला कोर्ट में जाता है और कोर्ट अपना फ़ैसला यह सुनाता है कि ३ माह के अन्दर शम्भू को यह रक़म चुकानी होगी वर्ना उसके खेत बेच कर यह रक़म हासिल कर ली जायेगी।  मरता क्या न करता। शम्भू को उसके जानने वाले यह सलाह देते हैं कि वह कोलकाता में जाकर नौकरी कर ले और अपना कर्ज़ा चुका दे। शम्भू अपने बेटे के साथ कोलकाता चला जाता है और रिक्शा चालक का व्यवसाय अपना लेता है। लेकिन एक के बाद एक हादसे (जैसे उसका ख़ुद चोटिल हो जाना, उसकी पत्नी का कोलकाता में चोटिल हो जाना और उसके बच्चे द्वारा चोरी) उसकी कमाई पूंजी को ख़त्म कर देते हैं। जब अपनी सारी पूंजी गंवा कर वह गाँव वापिस आता है तो पाता है कि उसकी ज़मीन बिक चुकी है और उस जगह पर मिल बनाने का काम चल रहा है। उसका बाप बदहवास (पागल) सा फिर रहा है। अंत में वह अपनी ज़मीन की एक मुट्ठी मिट्टी लेने की कोशिश करता है लेकिन वहाँ बैठे गार्ड उससे वह भी छीन लेते हैं।
इस फ़िल्म के गीतों के बोल लिखे थे शैलेन्द्र ने और उनको स्वरबद्ध किया था सलिल चौधरी ने।
सन् १९५४ में पहली बार फ़िल्मफ़ेयर पुरस्कार स्थापित किये गये थे और इस फ़िल्म को दो पुरस्कार मिले इसके अलावा इस फ़िल्म को सर्वश्रेष्ठ फ़िल्म के लिए प्रथम राष्ट्रीय फ़िल्म पुरस्कार से भी सम्मानित किया गया।
दाग (1952 फ़िल्म)
दाग 1952 में बनी हिन्दी भाषा की फिल्म है। इस फिल्म के मुख्य कलाकार दिलीप कुमार हैं।
जानेमन (2006 फ़िल्म)
जानेमन 2006 में बनी हिन्दी भाषा की फिल्म है। इसके गानों को अनु मलिक ने बनाया है।
क्या कूल हैं हम (2005 फ़िल्म)
क्या कूल हैं हम 2005 में बनी हिन्दी भाषा की फिल्म है। द्वार्थी पदों तथा अबतक थोड़े अश्लील समझे जाने वाले शब्दों के खुल्लम-खुल्ले प्रयोग के कारण यह फिल्म बहुत चर्चित हुई थी। इसमें रितेश देशमुख, तुषार कपूर, नेहा धूपिया, ईशा कोप्पिकर की मूख्य भूमिकाएँ हैं। राहुल (तुषार कपूर) और करन (रितेश देशमुख) मुंबई में एक मकान पर रहने आते हैं जिनके भाड़े की कीमत न चुका पाने के कारण उनको निकाल दिया जाता है। दोनों ने फैशन डिजाइन की कोर्स में दाखिला लिया होता है जिसमें अपनी करतूतों के कारण उन्हें निकाल दिया जाता है। अब दोनों उसी मकान मालिक के घर में पीछे निर्माणकार्य के लिए बनी सीढ़ियों से चढ़कर रहने का फैसला करते हैं। मकान मालिक जब भी किसी को घर दिखाने लाता है वे भूत बनकर उन्हें डराते हैं जिससे मकान किराए पर नहीं लगता और वे चुपके से वहाँ रहते हैं।
दोनों एक फैशन डिजयनर के यहाँ काम करते हैं जिसका नाम होता है डी के बोस। करन डीके के पूर्व प्रेमी को एक धनवान लड़की समझकर उससे प्रेम करने का दिखावा करता है। इधर में शहर में सिलसिलेवार हत्याएँ हो रही होतीं हैं जिसका हत्यारा कत्ल के बाद मरने वाले का कोई अंग काटकर ले जाता है।
तुषार कपूर
तुषार कपूर हिन्दी फ़िल्मों के एक प्रसिद्ध अभिनेता वह जाने माने अभिनेता जितेन्द्र के पुत्र एवं टेलीविजन और फ़िल्म जगत की हस्ती एकता कपूर के भाई हैं। तथा वे हंसमुख स्वभाव के अभिनेता है/
तुषार का जन्म 20 नवंबर, 1976 को मुंबई में हुआ। की डिग्री ली एवं यूनिवर्सिटी ऑफ मिशिगन से पढ़ाई की।
तुषार कपूर ने साल २००१ में फ़िल्म "मुझे कुछ कहना है" से अपने कैरियर की शुरूआत की थी। जिसने उन्हें फ़िल्मफेयर सर्वश्रेष्ठ नवागत पुरस्कार नामांकन दिलाया।
रितेश देशमुख
रितेश विलासराव देशमुख (जन्म 17 दिसंबर 1978) एक भारतीय फिल्म अभिनेता, निर्माता और वास्तुकार हैं। उन्हें हिन्दी और मराठी सिनेमा में उनके काम के लिए जाना जाता है। वे महाराष्ट्र के पूर्व मुख्यमंत्री स्वर्गीय विलासराव देशमुख और वैशाली देशमुख के पुत्र हैं।
बॉलीवुड अभिनेता सलमान खान अभिनेता-निर्माता रितेश देशमुख की मराठी फ़िल्म 'यलो' से इतने ज़्यादा प्रभावित हैं कि वह इसे हिन्दी में बनाना चाहते हैं। सलमान खान ने 'यलो' की स्क्रीनिंग के मौके पर संवाददाताओं को बताया, "हम रितेश देशमुख से यह फिल्म हिन्दी में बनाने के लिए कह रहे हैं।.." सलमान खान ने इस मौके पर यह भी कहा कि फ़िल्म के हिन्दी संस्करण के लिए भी वह फ़िल्म के निर्देशक महेश लिमये और मुख्य कलाकार गौरी गाडगिल को ही लेंगे। 'यलो' में उपेंद्र लिमये, ऐश्वर्य नारकर, उषा नाडकर्णीऔर मृणाल कुलकर्णी मुख्य भूमिकाओं में हैं।
मोहनीश बहल
मोहनीश बहल (जन्म: 14 फरवरी, 1961) हिन्दी फ़िल्मों के एक प्रसिद्ध अभिनेता हैं। वह नूतन के पुत्र हैं।
आशीष विद्यार्थी
आशीष विद्यार्थी हिन्दी फ़िल्मों के एक अभिनेता हैं। इन्हें 11 अलग अलग भाषाओं में काम करने के लिए जाना जाता है। इनमें हिन्दी, तमिल, कन्नड़, मलयालम, तेलुगू, बंगाली, अंग्रेजी, ओड़िया, मराठी सिनेमा हैं। इन्होंने टीवी में "हम पंछी एक चाल के" में भी काम किया था। 1995 में इन्हें द्रोह काल के लिए सर्वश्रेष्ठ सहायक अभिनेता के रूप में राष्ट्रीय फिल्म पुरस्कार मिला था।
आशीष विद्यार्थी ने राजोशी बरुआ से शादी की, जो एक टेलीविजन अभिनेत्री हैं। वे आर्थ के माता-पिता हैं।
वास्तव (1999 फ़िल्म)
वास्तव 1999 में बनी हिन्दी भाषा की फिल्म है। शिल्पा शिरोडकर
कुछ कुछ होता है
कुछ कुछ होता है 1998 की हिन्दी भाषा की हास्य प्रेमकहानी फ़िल्म है। इसे करण जौहर ने लिखा और निर्देशित किया और लोकप्रिय ऑन-स्क्रीन जोड़ी शाहरुख खान और काजोल ने अपनी चौथी फिल्म में एक साथ अभिनय किया। रानी मुखर्जी ने सहायक भूमिका निभाई, जबकि सलमान खान की एक विस्तारित विशेष उपस्थिति भी थी। इस फिल्म से सना सईद जिन्होंने सहायक भूमिका निभाई, अपनी फिल्म करियर की शुरुआत की।
यह करण जौहर की निर्देशन शुरुआत थी। फिल्म भारत और विदेशों में सफल रही और साल की सबसे ज्यादा कमाई करने वाली भारतीय फिल्म बन गई। साथ ही यह "हम आपके हैं कौन" और "दिलवाले दुल्हनिया ले जायेंगे" के बाद सबसे ज्यादा कमाई करने वाली भारतीय फिल्म बनी। भारत के बाहर, यह फिल्म "कभी खुशी कभी ग़म" द्वारा रिकॉर्ड तोड़े जाने से पहले सबसे ज्यादा कमाई करने वाली फ़िल्म थी।
कुछ कुछ होता है को आलोचकों से सकारात्मक समीक्षा मिली। विशेष प्रशंसा काजोल के प्रदर्शन को मिली। साउंडट्रैक भी साल का सबसे बड़ा विक्रेता बन गया। फिल्म ने फ़िल्मफ़ेयर पुरस्कार, ज़ी सिने पुरस्कार और स्टार स्क्रीन पुरस्कार में "सर्वश्रेष्ठ फिल्म" पुरस्कार जीता।
राहुल (शाहरुख़ खान) और अंजलि (काजोल देवगन) एक ही कॉलेज में पढ़ते हैं। राहुल एक खुशदिल और मस्तमौला लड़का होता है और अंजलि एक लड़कों जैसी लगने वाली और उन्हीं के जैसे शौक रखने वाली लड़की होती है। अंजलि और राहुल दोनों बहुत अच्छे दोस्त होते हैं और पूरे कॉलेज की जान होते है। जहाँ राहुल कॉलेज की लड़कियों के पीछे भागता है वहीं अंजलि को राहुल की इस तरह की हरकते बेहद नापसंद होती है। पर राहुल को अपने ही कॉलेज में ऑक्सफ़ोर्ड से पड़ने आई प्रिन्सिपल की बेटी टीना (रानी मुखर्जी) से प्यार हो जाता है। राहुल को टीना के साथ देखकर अंजलि को जलन होने लगती है और तब उसे एहसास होता है कि अंजलि की राहुल से दोस्ती नहीं प्यार है। टीना भी राहुल से प्यार करने लगती है लेकिन इसी बीच वो अंजलि को देखकर जान जाती है कि वो भी राहुल से प्यार करती है। यहाँ कहानी में प्रेम त्रिकोण बनता है लेकिन राहुल और टीना के लिए अंजलि कॉलेज छोड़ देती है।
राहुल और टीना शादी कर लेते हैं और उनकी एक बेटी होती है जिसका नाम वे अंजलि रखते हैं। टीना मरने से पहले अपने बेटी के लिए उसके हर जन्मदिन पर एक चिट्ठी तोहफे में छोड़ कर जाती है। चिट्ठियो में उसकी, राहुल और अंजलि के कॉलेज की दास्तान बयान होती है। अंजलि को 8 साल की होने पर पता लगता है कि कॉलेज में अंजलि (काजोल देवगन) उसके पापा से कितना प्यार करती थी और उसकी मरती हुई माँ का एक ही ख्वाब था -राहुल और अंजलि को फिर से मिलाना। वो कसम खाती है कि वो अपने पापा को अंजलि से मिलाएगी और वो अंजलि को ढूँढ़ना शुरू कर देती है। उसे अंजलि तो मिल जाती है लेकिन तब तक अंजलि की मँगनी अमन (सलमान खान) से हो चुकी होती है।
राहुल और उसका परिवार अंजलि की शादी में जाता है, जहां राहुल चुपचाप अंजलि को कबूल करता है कि वह उससे प्यार करता है। इसे समझते हुए, अंजलि शादी करने में संकोच करती है और खड़े होते हुए रोने लग जाती है। अमान उसकी आंखों में आँसू देख महसूस करता है कि वह हमेशा राहुल से प्यार करती रही है। वह अंजलि को सगाई से मुक्त करता है और राहुल से शादी करने के लिए कहता है। राहुल और अंजली शर्मा शादी कर लेते हैं।संगीतकार जोड़ी जतिन-ललित द्वारा संगीत दिया गया है। बोल समीर द्वारा प्रदान किये गए हैं। यह एल्बम साल का सर्वश्रेष्ठ बिकने वाला बॉलीवुड साउंडट्रैक बना था।
मेहदी हसन
राजस्थान के झुंझुनूं जिले के लूणा गांव में 18 जुलाई 1927 को जन्में मेहदी हसन का परिवार संगीतकारों का परिवार रहा है। मेहदी हसन के अनुसार कलावंत घराने में वे उनसे पहले की 15 पीढ़ियां भी संगीत से ही जुड़ी हुई थीं। संगीत की आरंभिक शिक्षा उन्होंने अपने पिता उस्ताद अजीम खान और चाचा उस्ताद ईस्माइल खान से ली. दोनों ही ध्रुपद के अच्छे जानकार थे। भारत-पाक बंटवारे के बाद उनका परिवार पाकिस्तान चला गया। वहां उन्होंने कुछ दिनों तक एक साइकिल दुकान में काम की और बाद में मोटर मेकैनिक का भी काम उन्होंने किया। लेकिन संगीत को लेकर जो जुनून उनके मन में था, वह कम नहीं हुआ। 1950 का दौर उस्ताद बरकत अली, बेगम अख्तर, मुख्तार बेगम जैसों का था, जिसमें मेहदी हसन के लिये अपनी जगह बना पाना सरल नहीं था। एक गायक के तौर पर उन्हें पहली बार 1957 में रेडियो पाकिस्तान में बतौर ठुमरी गायक पहचान मिली. उसके बाद मेहदी हसन ने मुड़ कर नहीं देखा. फिर तो फिल्मी गीतों और गजलों की दुनिया में वो छा गये।
1957 से 1999 तक सक्रिय रहे मेहदी हसन ने गले के कैंसर के बाद पिछले 12 सालों से गाना लगभग छोड़ दिया था। उनकी अंतिम रिकार्डिंग 2010 में सरहदें नाम से आयी, जिसमें फ़रहत शहज़ाद की लिखी "तेरा मिलना बहुत अच्छा लगे है" की रिकार्डिंग उन्होंने 2009 में पाकिस्तान में की और उस ट्रेक को सुनकर 2010 में लता मंगेशकर ने अपनी रिकार्डिंग मुंबई में की. इस तरह यह युगल अलबम तैयार हुआ। मेहदी हसन को गायकी के लिये दुनिया भर में कई सम्मान मिले. हजारों ग़ज़लें उन्होंने गाईं, जिनके हजारों अलबम दुनिया के अलग-अलग देशों में जारी हुये. पिछले 40 साल से भी अधिक समय से गूंजती शहंशाह-ए-ग़ज़ल की आवाज की विरासत अब बची हुई है।
अलीबाबा और चालीस चोर (1954 फ़िल्म)
अलीबाबा और चालीस चोर 1954 में बनी हिन्दी भाषा की फिल्म है।
हम हिन्दुस्तानी (1960 फ़िल्म)
हम हिन्दुस्तानी 1960 में बनी हिन्दी भाषा की फिल्म है।
अल असकरी मज़ार
अल असकरी या असकरिय्या मज़ार/मस्जिद (अरबी: , मर्क़द अल-इमामाय्न `अली ल-हादी वा अल-हस्सन अल-`अस्करी) एक शिया मुस्लिम धर्मात्मा मस्जिद है जो बग़दाद से 125 कीमी दूर इराक़ी शहर सामर्रा में है। यह एक विश्व के सबसे महत्वपूर्ण शिया मस्जिद है, जिसका निर्माण सन् 944 ई में हुआ। इसका एक गुम्बज़ 2006 में एक बम विस्फ़ोट में नष्ट हो गया और इसकी दो शेष मीनारें जून 2007 में एक अन्य बम विस्फ़ोट में नष्ट हुई, जिस से शिया मुसलमानों में व्यापक अप्रसन्नता हुई।
फ़िल्मफ़ेयर सर्वश्रेष्ठ संगीतकार पुरस्कार
फ़िल्मफ़ेयर सर्वश्रेष्ठ संगीतकार पुरस्कार फ़िल्मफ़ेयर पत्रिका द्वारा प्रति वर्ष दिया जाने वाला पुरस्कार है।
हमास
हमास (अरबी भाषा: حركة المقاومة الاسلامي, या हरकत अल-मुकावामा अल-इस्लामिया या "इस्लामी प्रतिरोध आन्दोलन") फ़िलिस्तीनी सुन्नी मुसलमानों की एक सशस्त्र संस्था है जो फ़िलिस्तीन राष्ट्रीय प्राधिकरण की मुख्य पार्टी है। हमास का गठन 1987 में मिस्र तथा फलस्तीन के मुसलमानों ने मिलकर किया था जिसका उद्धेश्य क्षेत्र में इसरायली प्रशासन के स्थान पर इस्लामिक शासन की स्थापना करनी थी। हमास का प्रभाव गज़ा पट्टी में अधिक है। इसके सशस्त्र विभाग का गठन 1992 में हुआ था। 1993 में किए गए पहले आत्मघाती हमले के बाद से लेकर 2005 तक हमास ने इसरायली क्षेत्रों में कई आत्मघाती हमले किए। 2005 में हमास ने हिंसा से अपने आप को अलग किया और 2006 में इसके बाद 2006 से गज़ा से इसरायली क्षेत्रों में रॉकेट हमलों का सिलसिला आरम्भ हुआ जिसके लिए हमास को उत्तरदायी माना जाता है। सन् 2008 के अन्त में इसरायल द्वारा गज़ा पट्टी में हमास के विरुद्ध की गई सैन्य कार्रवाई में कोई 1,0 लोग मारे गए थे। इस अभियान का उद्देश्य इसरायली क्षेत्रों में रॉकेट हमले रोकना था। पर हमास ने इसरायल पर आम नागरिकों को मारने का आरोप लगाया।
"हमास" शब्द अरबी भाषा के "हरकत अल-मुकावामा अल-इस्लामिया" (यानि " इस्लामी प्रतिरोध आन्दोलन " ) का संक्षेप है पर अरबी में ही "हमास" शब्द का मतलब "उत्साह" होता है।
हमास की स्थापना 1987 में हुई थी, जिसके तुरन्त बाद पहला इन्तिफादा टूट गया, मिस्र के मुस्लिम भाईचारे के अपराध के रूप में, जो इसकी गाज़ा शाखा में पहले इजरायल और फिलिस्तीन लिबरेशन लाॅ ने 1988 में पुष्टि की, कि हमास की स्थापना फिलिस्तीन को मुक्त करने के लिए हुई थी, जिसमें आधुनिक इजरायल भी शामिल था, इजरायल के कब्जे से और अब इजरायल के क्षेत्र में एक इस्लामिक राज्य स्थापित करने के लिए, वेस्ट बैंक और गाजा पट्टी। 1994 के बाद से, समूह ने अक्सर कहा है कि अगर इज़राइल 1967 की सीमाओं पर किए गए देश-प्रत्यावर्तन (repatriation) को वापस ले लेता है तथा फिलिस्तीनी शरणार्थियों की वापसी का अधिकार हो तो वह क्षेत्रों में मुक्त चुनाव होने देगा।
हमास के सैन्य विंग ने इजरायल के नागरिकों और सैनिकों के खिलाफ हमले शुरू किए हैं, जो अक्सर उन्हें प्रतिशोधात्मक बताते हैं, विशेष रूप से उनके नेतृत्व के ऊपरी क्षेत्र की हत्याओं के लिए।
रणनीति में आत्मघाती बम विस्फोट और 2001 के बाद से रॉकेट हमले, हमास के रॉकेट शस्त्रागार शामिल हैं, हालाँकि मुख्य रूप से 16 किमी की रेंज के साथ छोटी दूरी स्वनिर्मित कासम रॉकेट शामिल हैं, इसमें ग्रेड-प्रकार के रॉकेट (2009 तक 21 किमी) और लम्बी दूरी के (40 किमी) यदि बेरोकटोक रॉकेट का उपयोग किया जाता है जो कि इज़राइल के प्रमुख शहरों जैसे बीयर शेवा और एशदोड तक पहुँच गया है, और कुछ ऐसे हैं जो तेल अवीव और हाइफा जैसे शहरों को मार चुके हैं।
कनाडा, यूरोपीय संघ, इज़राइल, जापान और संयुक्त राज्य अमेरिका हमास को आतंकवादी संगठन के रूप में वर्गीकृत करते हैं। ऑस्ट्रेलिया, न्यूजीलैंड, पैराग्वे और यूनाइटेड किंगडम आतंकवादी संगठन के रूप में केवल इसकी सैन्य शाखा को वर्गीकृत करते हैं।
इसे ब्राजील, चीन, मिस्र, ईरान, नॉर्वे, कतर, रूस, सीरिया और तुर्की द्वारा आतंकवादी संगठन नहीं माना जाता है। दिसम्बर 2018 में, संयुक्त राष्ट्र महासभा ने एक अमेरिकी प्रस्ताव को खारिज कर दिया, जिसमें हमास को आतंकवादी संगठन के रूप में दोषी ठहराया गया।
मिलान मार्टिक
मिलान मार्टिक (जन्म 18 नवंबर,1954) एक क्रोएशिया के सर्वियाई नेता हैं। इनको १२ जून २००७ को युद्ध अपराधों के लिये दोषी करार दिया गया है।
अंतरराष्ट्रीय युद्ध अपराध अदालत ने उनको पैंतीस साल की क़ैद की सज़ा सुनाई है।
सामाजिक क्रांति
समाज मैं फेली धार्मिक/सांस्कृतिक दकियानूसी, रुढीवादी एवं अमानविय प्रथाओं को समाप्त करनें का प्रयास करना ही सामाजिक क्रांति कहलाती हैं।
हिमालय पुत्र (1997 फ़िल्म)
हिमालय पुत्र 1997 में बनी हिन्दी भाषा की फिल्म है।हिमालय पुत्र (1997 फ़िल्म)
चट्टग्राम विभाग
चटगाँव या चट्टग्राम विभाग, (बांग्ला: में চট্টগ্রাম, "चॉट्टोग्राम") बांग्लादेश का एक उपक्षेत्र है। इसका मुख्यालय चटगाँव है। इस उप विभाग में ११ जिले हैं। बंदरबन, ब्राह्मनबरिआ, चाँदपुर, चटगाँव, कोमिला, कौक्सबाजार, फेनी, खग्रचारी, लक्ष्मीपुर, नोकाहाली, रंगमती
मीनार
मीनार () ऊँचा स्तंभ-नुमा स्थापत्य होता है जो देखने में किसी आम बुर्ज से अधिक लम्बा और खिंचा हुआ दिखता है। सामान्यतः मीनार बेलनाकार, लम्बे और ऊपर प्याज़-नुमा मुकुट से सुसज्जित होते हैं। वे आसपास की इमारतों से अधिक ऊँचे होते हैं और अक्सर मुस्लिम मस्जिदों के साथ लगे हुए पाए जाते हैं।
मीनारों में आम-तौर पर एक निचला दरवाज़ा होता है जिस से मीनार में दाख़िल हुआ जा सकता है, अन्दर एक ज़ीना होता है जिस से ऊपर तक चढ़ा जा सकता है और सबसे ऊपर खड़े होने की जगह होती है। इस्लामी प्रथा में इस ऊँचे चबूतरे पर खड़े होकर मुल्ला अज़ान लगाकर लोगों को नमाज़ पढ़ने के लिए बुलाया करते हैं, हालांकि ज़रूरी नहीं है कि हर मीनार का प्रयोग इसी प्रकार हो। भारतीय उपमहाद्वीप, अफ़ग़ानिस्तान और ईरान में मीनारें गोल या अष्टभुजी (ऑक्टॉगोनल​) होती हैं लेकिन उत्तरी अफ़्रीका में चकोर अकार की मीनारें बनाने की प्रथा है।
2007 चटगाँव बाढ़
चटगाँव जो कि बांग्लादेश का प्रमुख बंदरगाह एवं आकार में दूसरे नंबर का शहर है, वहाँ जून २००७ में बाढ़ आई और जीवन अस्त-वयस्त हो गया।
बांग्लादेश में अधिकारियों का कहना है कि चटगाँव में ज़मीन खिसकने और बाढ़ के चलते मरने वाले लोगों की संख्या बढ़कर 118 हो गई है।
बाढ़
भारत विश्व का दूसरा बाढ़ प्रभावित देश है। बाढ़ एक ऐसी स्थिति है जिसमें कोई निश्चित भूक्षेत्र अस्थायी रूप से जलमग्न हो जाता है और जन-जीवन प्रभावित हो जाता है। बाँध टूटना, जलतरंगों की गति बढ़ना, मानसून की अधिकता आदि। भौतिक हानि (इमारतों व घरों का जलमग्न होना), जन स्वास्थ्य को नुकसान (बाढ़ में बीमारी फैलने का खतरा), फसलों और खाद्यान्न पूर्ति पर प्रभाव इसके कुछ बुरे पहलू है। बचाव के कुछ उपाय -  1. बहुउद्देशीय भूस्खलन शिविर 2. इंजीनियर द्वारा स्वीकृत ढाँचे (इमारतें)१) अगर आप ऐसे इलाके में रहते हैं जहां बाढ़ की सम्भावना होतो पहले से आपातकालीन निर्माण वस्तुओ को इक्ठटा करें। २) आपातकालीन स्तिथिओं के लिये कुछ सामान अपने पास थैली में रखें३) अपने ज़रूरी कागज़ात इकट्ठा रखे।
४) घर के बाढ़ बीमा करवायें और बीमा के कागज़ भी साथ रखें।
५) घर के कीमती सामान (फ्रीज़, टीवी) की सूची बनाये और उनके तस्वीरे भी खीचके रखें।
अल असकरी मज़ार बम विस्फ़ोट, 2007
2007 अल असकरी मज़ार बम विस्फ़ोट 13 जून, 2007 में था, लगभग 9 पूर्वाह्न स्थानीय समय, शिया इस्लाम का एक सबसे धर्मात्मक स्थान में, अल असकरी मज़ार और इराक़ में अल-क़ायदा या इराक़ी बाथ पार्टी से श्रेय देंगा। जब कोई घायल या मृत्यु प्रतिवेदित नहीं है, मस्जीद की दो दस मंज़िल मीनारें से गिर गई है आक्रमणों में। यह मस्जिद का दूसरा बम विस्फ़ोट है; पहला बम विस्फ़ोट 22 फरवरी 2006 में होगे और मस्जिद का गुंबज से नष्ट करा।
गुनहगार (1967 फ़िल्म)
गुनहगार 1967 में बनी हिन्दी भाषा की फिल्म है।
छोटी सी मुलाक़ात (1967 फ़िल्म)
छोटी सी मुलाकात 1967 में बनी हिन्दी भाषा की फिल्म है।
पठार
भूमि पर मिलने वाले द्वितीय श्रेणी के स्थल रुपों में पठार अत्यधिक महत्वपूर्ण हैं और सम्पूर्ण धरातल के 33% भाग पर इनका विस्तार पाया जाता हैं।अथवा धरातल का विशिष्ट स्थल रूप जो अपने आस पास की जमींन से पर्याप्त ऊँचा होता है,और जिसका ऊपरी भाग चौड़ा और सपाट हो पठार कहलाता है। सागर तल से इनकी ऊचाई 600 मीटर तक होती हैं लेकिन केवल ऊचाई के आधार पर ही पठार का वर्गीकरण नहीं किया जाता है।
2.पहाड़ो पर बनी समतल भूमि। )